Norski auðmaðurinn Petter Stordalen og læknirinn og baráttukonan Gunhild Stordalen eru skilin að borði og sæng . Frá þessu greindu þau í sameiginlegri yfirlýsingu sem send var á norska fjölmiðla fyrr í dag . Petter og Gunhild Stordalen eru tíðir gestir á síðum norskra fjölmiðla . „ Við höfum átt 14 stórkostleg ár saman og við erum enn bestu vinir og stuðningsmenn hvors annars , “ segir í yfirlýsingunni . Hafa þau ákveðið að flytja í sundur til að geta betur sinnt því sem þau brenna fyrir . Hinn 56 ára Petter Stordalen hefur auðgast mikið á hótelrekstri , en Gunhild , sem er fertug , hefur vakið athygli fyrir baráttu sína á sviði umhverfisverndar og mannúðarmála . Þau gengu í hjónaband í Marrakech árið 2010 þar sem engu var til sparað . Petter Stordalen hefur aður lýst því að hann hafi reynt að komast á stefnumót með Gunhild í tvö ár áður en hún samþykkti það . Gunhild Stordalen greindist árið 2014 með skæðan og banvæna tegund sjálfsofnæmissjúkdóms og hún verið ófeimin að deila reynslu sinni af veikindunum í fjölmiðlum . Hefur hún meðal annars gengist undir stofnfrumumeðferð í Hollandi .